ddrg/super_eurlex huggingface dataset:
2003/177/EY: Komission päätös, tehty 12 päivänä maaliskuuta 2003, nautakarjojen virallisesti tarttuvasta leukoosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/465/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 739)



Virallinen lehti nro L 070 , 14/03/2003 s. 0050 - 0051



Komission päätös, tehty 12 päivänä maaliskuuta 2003, nautakarjojen virallisesti tarttuvasta leukoosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/465/EY muuttamisesta (tiedoksiannettu numerolla K(2003) 739) (ETA:n kannalta merkityksellinen teksti) (2003/177/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 1226/2002(2), ja erityisesti sen liitteessä D olevan I luvun E kohdan, sekä katsoo seuraavaa: (1) Komission päätöksellä 1999/465/EY(3), sellaisena kuin on viimeksi muutettuna päätöksellä 2001/28/EY(4), on myönnetty eräille jäsenvaltioille tai jäsenvaltioiden osille virallisesti nautojen tarttuvasta leukoosista vapaa asema. (2) Italian toimivaltaiset viranomaiset ovat toimittaneet komissiolle todisteet siitä, että kaikki direktiivin 64/432/ETY liitteessä D olevan I luvun E kohdassa säädetyt edellytykset täyttyvät Emilia-Romagnan alueen osalta. (3) Tämän vuoksi vaikuttaa asianmukaiselta pitää Emilia-Romagnan aluetta direktiivin 64/432/ETY mukaisesti virallisesti nautojen tarttuvasta leukoosista vapaana. (4) Päätös 1999/465/EY olisi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/465/EY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä maaliskuuta 2003. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 179, 9.7.2002, s. 13. (3) EYVL L 181, 16.7.1999, s. 32. (4) EYVL L 6, 11.1.2001, s. 21. LIITE "LIITE II VIRALLISESTI NAUTOJEN TARTTUVASTA LEUKOOSISTA VAPAIKSI JULISTETUT JÄSENVALTIOIDEN ALUEET Iso-Britannia (Yhdistynyt kuningaskunta) Pohjois-Irlanti (Yhdistynyt kuningaskunta) Bolzanon provinssi (Italia) Trenton provinssi (Italia) Val d'Aostan alue (Italia) Emilia-Romagnan alue (Italia)"
2003/164/EY: Komission päätös, tehty 10 päivänä maaliskuuta 2003, nautakarjojen virallisesti luomistaudista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/466/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 731)



Virallinen lehti nro L 066 , 11/03/2003 s. 0049 - 0050



Komission päätös, tehty 10 päivänä maaliskuuta 2003, nautakarjojen virallisesti luomistaudista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/466/EY muuttamisesta (tiedoksiannettu numerolla K(2003) 731) (ETA:n kannalta merkityksellinen teksti) (2003/164/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 1226/2002(2), ja erityisesti sen liitteessä A olevan II osan 7 kohdan, sekä katsoo seuraavaa: (1) Italia on toimittanut komissiolle todisteet siitä, että kaikki direktiivin 64/432/ETY liitteessä A olevan II jakson 7 kohdassa säädetyt edellytykset täyttyvät ja erityisesti siitä, että kunkin vuoden 31 päivänä joulukuuta tehtyjen laskujen mukaan yli 99,8 prosenttia Emilia-Romagnan alueen nautakarjasta on ollut vähintään viiden viimeksi kuluneen vuoden ajan virallisesti vapaa nautojen luomistaudista ja jokaisella nautaeläimellä on yhteisön lainsäädännön mukainen tunniste. (2) Direktiivin 64/432/ETY mukaisesti kyseinen alue olisi näin ollen virallisesti julistettava vapaaksi nautojen luomistaudista. (3) Komission päätös 1999/466/EY(3), sellaisena kuin se on viimeksi muutettuna päätöksellä 2002/588/EY(4), olisi muutettava vastaavasti. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/466/EY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä maaliskuuta 2003. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 179, 9.7.2002, s. 13. (3) EYVL L 181, 16.7.1999, s. 34. (4) EYVL L 187, 16.7.2002, s. 52. LIITE "LIITE II TARTTUVASTA LUOMISTAUDISTA VIRALLISESTI VAPAIKSI JULISTETUT JÄSENVALTIOIDEN ALUEET Iso-Britannia (Yhdistynyt kuningaskunta) Bolzanon provinssi (Italia) Emilia-Romagnan alue (Italia) Picon, Graciosan, Floresin ja Corvon saaret (Azoreiden autonominen alue, Portugali)."
2002/157/YUTP: Neuvoston Päätös 2003/157/YUTP, tehty 19 päivänä joulukuuta 2002, sopimuksen tekemisestä Euroopan unionin ja Puolan tasavallan välillä tämän valtion osallistumisesta Euroopan unionin poliisioperaatioon (EUPM) Bosnia ja Hertsegovinassa



Virallinen lehti nro L 064 , 07/03/2003 s. 0037 - 0037



Neuvoston Päätös 2003/157/YUTP, tehty 19 päivänä joulukuuta 2002, sopimuksen tekemisestä Euroopan unionin ja Puolan tasavallan välillä tämän valtion osallistumisesta Euroopan unionin poliisioperaatioon (EUPM) Bosnia ja Hertsegovinassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 11 päivänä maaliskuuta 2002 yhteisen toiminnan 2002/210/YUTP Euroopan unionin poliisioperaatiosta(1). (2) Yhteisen toiminnan 8 artiklan 3 kohdan mukaan kolmansien valtioiden osallistumista EUPM:ään koskevat yksityiskohtaiset järjestelyt vahvistetaan sopimuksissa Euroopan unionista tehdyn sopimuksen 24 artiklan mukaisesti. (3) Neuvoston tehtyä 14 päivänä lokakuuta 2002 päätöksen valtuutuksesta puheenjohtajavaltiolle aloittaa neuvottelut puheenjohtajavaltio on neuvotellut sopimuksen Puolan tasavallan kanssa sen osallistumisesta EUPM:ään. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Puolan tasavallan välinen sopimus tämän valtion osallistumisesta Euroopan unionin poliisioperaatioon (EUPM) Bosnia ja Hertsegovinassa. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus Euroopan unionia sitovasti. 3 artikla Tämä päätös julkaistaan Euroopan unionin virallisessa lehdessä. 4 artikla Tätä päätöstä noudatetaan päivästä, jona se julkaistaan. Tehty Brysselissä 19 päivänä joulukuuta 2002. Neuvoston puolesta Puheenjohtaja L. Espersen (1) EYVL L 70, 13.3.2002, s. 1.
2003/161/EY: Komission päätös, tehty 7 päivänä maaliskuuta 2003, asetuksen (EY) N:o 2182/2002 13 ja 14 artiklassa tarkoitettuihin toimenpiteisiin yhteisön tupakka-alan rahastosta myönnettävien varojen alustavasta jaosta jäsenvaltioiden kesken vuodeksi 2003 (tiedoksiannettu numerolla K(2003) 704)



Virallinen lehti nro L 065 , 08/03/2003 s. 0031 - 0032



Komission päätös, tehty 7 päivänä maaliskuuta 2003, asetuksen (EY) N:o 2182/2002 13 ja 14 artiklassa tarkoitettuihin toimenpiteisiin yhteisön tupakka-alan rahastosta myönnettävien varojen alustavasta jaosta jäsenvaltioiden kesken vuodeksi 2003 (tiedoksiannettu numerolla K(2003) 704) (2003/161/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 546/2002(2), ja erityisesti sen 14 a artiklan, sekä katsoo seuraavaa: (1) Neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan rahaston osalta 6 päivänä joulukuuta 2002 annetun komission asetuksen (EY) N:o 2182/2002(3) 13 ja 14 artiklassa säädetään erityistoimenpiteistä tupakan tuotantosuunnan muuttamiseksi. Toimenpiteet rahoitetaan asetuksen (ETY) N:o 2075/92 13 artiklalla käyttöönotetusta yhteisön tupakka-alan rahastosta. (2) Yhteisön tupakka-alan rahaston vuonna 2003 käytettävissä olevat kokonaismäärärahat ovat 19 miljoonaa euroa, josta puolet olisi käytettävä erityistoimenpiteisiin, joilla edistetään tupakantuottajien tuotantosuunnan muuttamista muihin kasvilajeihin tai muuhun työpaikkoja luovaan taloudelliseen toimintaan, sekä niihin liittyvien tutkimusten rahoitukseen. (3) Sen vuoksi on tarpeen vahvistaa kyseisten jäsenvaltioiden käytettävissä olevat määrärahat asetuksen (EY) N:o 2182/2002 17 artiklan 2 kohdan mukaisesti. (4) Tässä päätöksessä säädetyt toimenpiteet ovat tupakan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Asetuksen (EY) N:o 2182/2002 13 ja 14 artiklassa tarkoitettuihin toimenpiteisiin yhteisön tupakka-alan rahastosta myönnettävien varojen alustava jako jäsenvaltioiden kesken vuodeksi 2003 vahvistetaan liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 2003. Komission puolesta Franz Fischler Komission jäsen (1) EYVL L 215, 30.7.1992, s. 70. (2) EYVL L 84, 28.3.2002, s. 4. (3) EYVL L 331, 7.12.2002, s. 16. LIITE Yhteisön tupakka-alan rahaston varojen alustava jako jäsenvaltioiden kesken vuodeksi 2003 >TAULUKON PAIKKA>
2003/158/EY,Euratom: Euroopan parlamentin päätös, tehty 15 päivänä tammikuuta 2003, Euroopan oikeusasiamiehen nimittämisestä



Virallinen lehti nro L 065 , 08/03/2003 s. 0026 - 0026

Virallinen lehti nro 038 E , 12/02/2004 s. 0280 - 0280



Euroopan parlamentin päätös, tehty 15 päivänä tammikuuta 2003, Euroopan oikeusasiamiehen nimittämisestä(1) (2003/158/EY, Euratom) EUROOPAN PARLAMENTTI, joka ottaa huomioon Euroopan yhteisön perustamissopimuksen ja erityisesti sen 21 artiklan toisen kohdan ja 195 artiklan, ottaa huomioon Euroopan atomienergiayhteisön perustamissopimuksen ja erityisesti sen 107 d artiklan, ottaa huomioon 9. maaliskuuta 1994 tekemänsä päätöksen oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista(2), sellaisena kuin se on muutettuna 14. maaliskuuta 2002 tehdyllä päätöksellä(3), ottaa huomioon työjärjestyksen 177 artiklan, ottaa huomioon nimitysehdotuspyynnön(4), ottaa huomioon 14. ja 15. tammikuuta 2003 pidetyissä istunnoissa toimitetut äänestykset, ON PÄÄTTÄNYT SEURAAVAA: Nimitetään Nikiforos DIAMANDOUROS Euroopan oikeusasiamieheksi 1. huhtikuuta 2003 alkaen. Tehty Strasbourgissa 15 päivänä tammikuuta 2003. Euroopan parlamentin puolesta Puhemies P. Cox (1) Tämä päätös kumoaa ja korvaa Euroopan parlamentin päätöksen 2003/103/EY, Euratom (EUVL L 43, 18.2.2003, s. 43). (2) EYVL L 113, 4.5.1994, s. 15. (3) EYVL L 92, 9.4.2002, s. 13. (4) EYVL C 213, 7.9.2002, s. 10.
2003/156/EY: Komission päätös, tehty 6 päivänä maaliskuuta 2003, suojatoimenpiteistä Alankomaissa lintuinfluenssan (avian influenza) osalta tehdyn päätöksen 2003/153/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 767)



Virallinen lehti nro L 064 , 07/03/2003 s. 0036 - 0036



Komission päätös, tehty 6 päivänä maaliskuuta 2003, suojatoimenpiteistä Alankomaissa lintuinfluenssan (avian influenza) osalta tehdyn päätöksen 2003/153/EY muuttamisesta (tiedoksiannettu numerolla K(2003) 767) (ETA:n kannalta merkityksellinen teksti) (2003/156/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 2002/33/EY(2), ja erityisesti sen 10 artiklan, sekä katsoo seuraavaa: (1) Alankomaat on ilmoittanut useiden lintuinfluenssan taudinpurkausten esiintymisestä. (2) Koska taudilla on korkea kuolleisuus ja se leviää nopeasti, Alankomaiden viranomaiset ovat toteuttaneet yhteisön toimenpiteistä avian-influenssan torjumiseksi annetussa neuvoston direktiivissä 92/40/ETY(3) säädetyt välittömät toimet. Lisäksi kaikki elävän siipikarjan ja siitosmunien siirrot on kielletty Alankomaissa, ja niiden lähettäminen muihin jäsenvaltioihin ja kolmansiin maihin on kielletty. (3) Selkeyden ja avoimuuden vuoksi komissio hyväksyi väliaikaisen päätöksen 2003/153/EY(4) yhteistyössä Alankomaiden viranomaisten kanssa. Päätöksellä vahvistetaan Alankomaiden viranomaisten toteuttamia toimenpiteitä ja sallitaan joitakin erityispoikkeuksia teurastettavaksi tarkoitetun siipikarjan ja untuvikkojen siirroissa Alankomaissa. (4) Päätöksessä 2003/153/EY vahvistettuja suojatoimenpiteitä on jatkettava taudin kehitys huomioon ottaen. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Korvataan päätöksen 2003/153/EY 2 artiklassa määrä- ja kellonaika "6 päivään maaliskuuta 2003 kello 24.00 asti" ilmaisulla "13 päivään maaliskuuta 2003 kello 12.00 asti". 2. Korvataan 3 artikla seuraavasti:"Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on viipymättä julkistettava toteutetut toimenpiteet sopivalla tavalla. Niiden on ilmoitettava tästä komissiolle viipymättä." 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä maaliskuuta 2003. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 315, 19.11.2002, s. 14. (3) EYVL L 167, 22.6.1992, s. 1. (4) EUVL L 59, 4.3.2003, s. 32.
Neuvoston päätös, tehty 24 päivänä helmikuuta 2003, Euroopan sosiaalirahaston komitean jäsenten korvaamisesta



Virallinen lehti nro C 053 , 07/03/2003 s. 0001 - 0002



Neuvoston päätös, tehty 24 päivänä helmikuuta 2003, Euroopan sosiaalirahaston komitean jäsenten korvaamisesta (2003/C 53/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 147 artiklan, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 ja erityisesti sen 49 artiklan(1), ottaa huomioon EY:n perustamissopimuksen 147 artiklassa tarkoitetun komitean jäsenten nimeämisestä 8 päivänä lokakuuta 2001 tehdyn neuvoston päätöksen(2), ottaa huomioon komission ehdotuksen, sekä katsoo seuraavaa: (1) Neuvosto nimesi komission ehdotuksesta 8 päivänä lokakuuta 2001 tekemällään päätöksellä Euroopan sosiaalirahaston komitean varsinaiset ja varajäsenet 22 päivänä lokakuuta 2004 päättyväksi toimikaudeksi. (2) Eräiden jäsenten paikat ovat tällä välin vapautuneet komiteasta eroamisen vuoksi. (3) Euroopan sosiaalirahaston komiteassa vapautuneille paikoille on syytä nimetä uudet jäsenet, ON PÄÄTTÄNYT SEURAAVAA: 1 artikla Nimetään liitteessä mainitut henkilöt Euroopan sosiaalirahaston komiteaan jäljellä olevaksi toimikaudeksi eli 22 päivään lokakuuta 2004. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 24 päivänä helmikuuta 2003. Neuvoston puolesta Puheenjohtaja G. Papandreou (1) EYVL C 161, 26.6.1999, s. 1. (2) EYVL C 292, 18.10.2001, s. 1. LIITE >TAULUKON PAIKKA>
Neuvoston päätös, tehty 18 päivänä helmikuuta 2003, Euratomin hankintakeskuksen neuvoa-antavan komitean jäsenten nimeämisestä



Virallinen lehti nro C 050 , 04/03/2003 s. 0001 - 0001



Neuvoston päätös, tehty 18 päivänä helmikuuta 2003, Euratomin hankintakeskuksen neuvoa-antavan komitean jäsenten nimeämisestä (2003/C 50/01) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan toisen ja kolmannen kohdan, ottaa huomioon Euratomin hankintakeskuksen perussäännön(1) X artiklan, sellaisena kuin perussääntö on viimeksi muutettuna 1 päivänä tammikuuta 1995 tehdyllä päätöksellä 95/1/EY, Euratom, EHTY(2), ottaa huomioon 27 päivänä syyskuuta 2001 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3), ottaa huomioon komission lausunnon, sekä katsoo seuraavaa: (1) Edellä mainitussa komiteassa on vapautunut kolme jäsenen paikkaa Javier Aranan, Javier Villalban ja José Luis Gonzálezin erottua, mistä neuvosto sai tiedon 2 päivänä lokakuuta 2002. (2) On aiheellista täyttää kyseiset paikat. (3) Espanjan hallitus esitti ehdokkaat 2 päivänä lokakuuta 2002, ON PÄÄTTÄNYT SEURAAVAA: Ainoa artikla Nimetään José Manuel Redondo, Eduardo González ja Germán Garcìa-Calderón Euratomin hankintakeskuksen neuvoa-antavan komitean jäseniksi kyseisen komitean jäljellä olevaksi toimikaudeksi eli 28 päivään maaliskuuta 2003 saakka. Tehty Brysselissä 18 päivänä helmikuuta 2003. Neuvoston puolesta Puheenjohtaja N. Christodoulakis (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 281, 5.10.2001, s. 3.
2003/234/EY: Komission päätös, tehty 2 päivänä huhtikuuta 2003, päätöksen 74/360/ETY muuttamisesta siltä osin kuin se koskee Yhdistyneen kuningaskunnan vapauttamista velvoitteesta soveltaa hamppuun (Cannabis sativa) öljy- ja kuitukasvien siementen pitämisestä kaupan annettua neuvoston direktiiviä 2002/57/EY (tiedoksiannettu numerolla K(2003) 1055)



Virallinen lehti nro L 086 , 03/04/2003 s. 0048 - 0048



Komission päätös, tehty 2 päivänä huhtikuuta 2003, päätöksen 74/360/ETY muuttamisesta siltä osin kuin se koskee Yhdistyneen kuningaskunnan vapauttamista velvoitteesta soveltaa hamppuun (Cannabis sativa) öljy- ja kuitukasvien siementen pitämisestä kaupan annettua neuvoston direktiiviä 2002/57/EY (tiedoksiannettu numerolla K(2003) 1055) (Ainoastaan englanninkielinen teksti on todistusvoimainen) (2003/234/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY(1), sellaisena kuin se on muutettuna direktiivillä 2002/68/EY(2), ja erityisesti sen 28 artiklan b kohdan, sekä katsoo seuraavaa: (1) Komission päätöksellä 74/360/ETY(3) Yhdistynyt kuningaskunta vapautettiin velvoitteesta soveltaa muun muassa hamppua (Cannabis sativa) koskevia säännöksiä, jotka on annettu öljy- ja kuitukasvien siementen pitämisestä kaupan 30 päivänä kesäkuuta 1969 annetussa neuvoston direktiivissä 69/208/EY(4). Tämä direktiivi on korvattu direktiivillä 2002/57/EY. (2) Yhdistynyt kuningaskunta on ilmoittanut komissiolle, että koska Euroopan unionin yleisessä lajikeluettelossa on Yhdistyneessä kuningaskunnassa viljelyyn soveltuvia hampun jalostettuja lajikkeita, tämä on johtanut siihen, että hampunsiemenien lisäämisestä on tullut yleinen käytäntö. (3) Hamppua koskeva vapautus olisi siksi kumottava ja päätös 74/360/ETY olisi muutettava vastaavasti. (4) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT SEURAAVAN PÄÄTÖKSEN: 1 artikla Poistetaan päätöksen 74/360/ETY 1 artiklan b kohta. 2 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 2 päivänä huhtikuuta 2003. Komission puolesta David Byrne Komission jäsen (1) EYVL L 193, 20.7.2002, s. 74. (2) EYVL L 195, 24.7.2002, s. 32. (3) EYVL L 196, 19.7.1974, s. 18. (4) EYVL L 169, 10.7.1969, s. 3.
2003/233/EY: Neuvoston päätös, tehty 27 päivänä maaliskuuta 2003, alueiden komitean varajäsenen nimeämisestä



Virallinen lehti nro L 086 , 03/04/2003 s. 0047 - 0047



Neuvoston päätös, tehty 27 päivänä maaliskuuta 2003, alueiden komitean varajäsenen nimeämisestä (2003/233/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Saksan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut varajäsenen paikka Gustav Adolf STANGEn erottua, mikä on annettu neuvostolle tiedoksi 18 päivänä joulukuuta 2002, ON PÄÄTTÄNYT SEURAAVAA: Ainoa artikla Nimetään Hans-Georg KLUGE (valtiosihteeri, oikeusministeriö ja Eurooppa-asiat, Brandenburgin osavaltio) alueiden komitean varajäseneksi Gustav Adolf STANGEn tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 27 päivänä maaliskuuta 2003. Neuvoston puolesta Puheenjohtaja M. Stratakis (1) EYVL L 24, 26.1.2002, s. 38.
2003/232/EY: Neuvoston päätös, tehty 27 päivänä maaliskuuta 2003, alueiden komitean jäsenen nimeämisestä



Virallinen lehti nro L 086 , 03/04/2003 s. 0046 - 0046



Neuvoston päätös, tehty 27 päivänä maaliskuuta 2003, alueiden komitean jäsenen nimeämisestä (2003/232/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Irlannin hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut varajäsenen paikka Mae SEXTONin erottua, mikä on annettu neuvostolle tiedoksi 20 päivänä joulukuuta 2002, ON PÄÄTTÄNYT SEURAAVAA: Ainoa artikla Nimetään Declan McDONNELL (Galway City Councilin jäsen) alueiden komitean jäseneksi Mae SEXTONin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 27 päivänä maaliskuuta 2003. Neuvoston puolesta Puheenjohtaja M. Stratakis (1) EYVL L 24, 26.1.2002, s. 38.